CELEX: 62018TN0431
Language: sk
Date: 2018-07-12 00:00:00
Title: Vec T-431/18: Žaloba podaná 12. júla 2018 – WN/Parlament

10.9.2018   
            
            
               SK
            
            
               Úradný vestník Európskej únie
            
            
               C 319/22
            
         
      Žaloba podaná 12. júla 2018 – WN/Parlament
      (Vec T-431/18)
      (2018/C 319/26)
      Jazyk konania: angličtina
      
         Účastníci konania
      
      
         Žalobca: WN (v zastúpení: L. Levi a A. Champetier, advokáti)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovaného z 28. septembra 2017, ktorým sa ukončuje pracovná zmluva žalobcu;
               
            
                  —
               
               
                  prípadne zrušil rozhodnutie žalovaného zo 4. apríla 2018, ktorým sa zamieta sťažnosť žalobcu z 7. novembra 2017;
               
            
                  —
               
               
                  uložil žalovanému povinnosť nahradiť nemajetkovú ujmu, ktorú žalobca údajne utrpel, vo výške 20 000 eur;
               
            
                  —
               
               
                  uložil žalovanému povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na tvrdení, že došlo k procesným pochybeniam vrátane porušenia práva na obranu a práva na vypočutie a porušenia povinnosti odôvodnenia.
               
            
                  2.
               
               
                  Druhý žalobný dôvod je založený na porušení ustanovení týkajúcich sa zmierovacieho konania, konkrétne článkov 23 a 25 Vykonávacích opatrení Hlavy VII Podmienok zamestnávania ostatných zamestnancov EÚ.
               
            
                  3.
               
               
                  Tretí žalobný dôvod je založený na porušení článku 1 písm. d) Služobného poriadku, článkov 21 a 23 Charty základných práv Európskej únie a smernice 2006/54/ES (1).
               
            
                  4.
               
               
                  Štvrtý žalobný dôvod je založený na zjavne nesprávnom posúdení žalovaného, pokiaľ ide o informácie uvedené v napadnutých rozhodnutiach.
               
            
                  5.
               
               
                  Piaty žalobný dôvod je založený na porušení zásady riadnej správy, porušení zásady legitímnych očakávaní a povinnosti riadnej starostlivosti žalovaného voči žalobcovi.
               
            
         (1)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. EÚ L 204, 2006, s. 23).